EL avatud riigipiirid tegid võimalikuks kaupade väga kiire liikumise eri liikmesriikide vahel. Lühenesid veoajad ja vähenesid veokulud, mis suurendas kiiresti eelkõige  maanteevedude konkurentsivõimet. Raskeveokite (HGV, Heavy Goods Vehicle) kasutamine on saanud täiendavaid eeliseid tänu uuele kaubavoogude maanteevedudele sobivale struktuurile ja tööjõu vabale liikumisele EL piires. Saksamaal on suurenenud viimastel aastatel oluliselt nõudlus kõrge väärtusega kaupade järele ja samas vähenenud odava masskauba nõudlus.